সিরাজউদ্দীন হাক্কানি

**সিরাজউদ্দিন হাক্কানি** (     ,  'কɑ.নি ,  ; উপনাম *খলিফা* এবং **সিরাজ হাক্কানি** ; জন্ম ৫ ডিসেম্বর, ১৯৭৯) একজন প্রখ্যাত তালেবান মিলিশিয়া  আফগান নেতা ।যিনি ২০২১-পরবর্তী তালেবান শাসনামলে আফগানিস্তানের প্রথম উপ-নেতা এবং স্বরাষ্ট্রমন্ত্রী ছিলেন। তিনি ২০১৫ সাল থেকে তালেবানের একজন উপ-নেতা ছিলেন এবং ২০২১ সালে বিদেশী সেনা প্রত্যাহারের পর তাকে অতিরিক্ত দায়িত্ব হিসেবে স্বরাষ্ট্র মন্ত্রীর দায়িত্বে নিযুক্ত করা হয়। তার বাবা জালালুদ্দিন হাক্কানি ছিলেন মিলিশিয়া গ্রুপ হাক্কানি নেটওয়ার্কের প্রধান। তিনি ২০১৮ সালে তার বাবার কাছ থেকে উত্তরাধিকারসূত্রে প্রাপ্ত তালেবানের  আধা-স্বায়ত্তশাসিত আধা- সামরিক বাহিনী হাক্কানি নেটওয়ার্কের নেতৃত্ব দেন এবং প্রাথমিকভাবে তালেবানের মধ্যে সামরিক দায়িত্ব পালন করেন।    

স্বরাষ্ট্রমন্ত্রী হিসেবে তিনি দেশের অভ্যন্তরীণ নিরাপত্তা বাহিনীর বেশিরভাগ সদস্যের উপর তার নিয়ন্ত্রণ বজায় রাখেন। তালেবানের উপ-নেতা হিসেবে, তিনি পাকিস্তানের উত্তর ওয়াজিরিস্তান জেলার একটি ঘাঁটি থেকে আমেরিকান এবং জোট বাহিনীর বিরুদ্ধে সশস্ত্র যুদ্ধ পরিচালনা ও  তদারকি করেছেন বলে জানা গেছে। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (May 2022)">তথ্যসূত্র প্রয়োজন</span>]]* &#x5D; ২০০৮ সালের কাবুল সেরেনা হোটেল হামলায় আমেরিকান নাগরিক থর ডেভিড হেসলা সহ ছয়জনকে হত্যার পাশাপাশি আফগান রাষ্ট্রপতি হামিদ কারজাইকে হত্যা চেষ্টার সাথে জড়িত থাকার কারণে হাক্কানিকে পূর্ব থেকেই এফবিআই জিজ্ঞাসাবাদের জন্য খুঁজছিল।   মার্কিন পররাষ্ট্র দপ্তর তাকে বিশেষভাবে মনোনীত বৈশ্বিক সন্ত্রাসী হিসেবে ঘোষণা করে এবং তার অবস্থান সম্পর্কে তথ্য প্রদানের জন্য ১০ মিলিয়ন ডলার পুরস্কার ঘোষণা করে, যা তাকে গ্রেপ্তারের জন্য সহায়তা করবে।  

## প্রাথমিক জীবন এবং শিক্ষা
সিরাজউদ্দিন হাক্কানি হলেন মিলিশিয়া নেতা জালালউদ্দিন হাক্কানির ছেলে, যিনি একজন পশতুন মুজাহিদ এবং আফগানিস্তান ও পাকিস্তানে তালেবানপন্থী বাহিনীর সামরিক নেতা। ১৯৭৯ সালের ডিসেম্বরে  সিরাজউদ্দিন জন্মগ্রহণ , তার বাবা দুই বিয়ে করেন , তার সৎ ভাই রয়েছে (জালালউদ্দিন একজন আরব মহিলাকেও বিয়ে করেছিলেন, যার সন্তানরা তার সাথে সংযুক্ত আরব আমিরাতে থাকত)। তিনি পাকিস্তানে বেড়ে ওঠেন। তার অন্যান্য ভাইবোনদের মতো, তিনি প্রথমে তার বাবার বাড়িতেই পড়াশোনা করেন এবং ১৯৮৪ সালে ৫ বছর বয়সে খাইবার পাখতুনখোয়ার একটি মাদ্রাসা *আঞ্জুমানে উলুম আল-কুরআনে* ভর্তি হন। 

সিরাজউদ্দিন হাক্কানি তার শৈশবকাল পাকিস্তানের উত্তর ওয়াজিরিস্তানের মিরামশাহে কাটান এবং পরে পাকিস্তানের খাইবার পাখতুনখোয়ার আকোরা খাট্টাকের একটি নামকরা দেওবন্দী ইসলামী মাদ্রাসায় দারুল উলুম হাক্কানিয়ায় পড়াশোনা করেন। মাদরাসাটিতে স্নাতক পাশ করে অনেকেই  তালেবানে যোগ দেন।  *হাক্কানি* নামটি দারুল উলুম হাক্কানিয়া থেকে নেওয়া হয়েছে, যেখানে হাক্কানি নেটওয়ার্কের  নেতৃস্থানীয় ব্যক্তিত্ব উপস্থিত থাকেন।  

তার ছোট ভাই মোহাম্মদ হাক্কানিও এই নেটওয়ার্কের একজন সদস্য ছিলেন, যিনি ১৮ ফেব্রুয়ারী ২০১০ তারিখে উত্তর ওয়াজিরিস্তানের দান্দে দারপাখেল গ্রামে যুদ্ধের সময় এক ড্রোন হামলায় নিহত হন।  নিহত অন্যান্য ভাইদের মধ্যে নাসিরুদ্দিন, বদরুদ্দিন এবং ওমর ছিলেন। তার জীবিত ভাইদের মধ্যে আব্দুল আজিজ হাক্কানিও হাক্কানি নেটওয়ার্কের অত্যন্ত প্রভাবশালী একজন সদস্য ছিলেন। পরবর্তীতে তার ডেপুটি হিসেবে কাজ করেন, অন্যদিকে আনাস হাক্কানির  রাজনৈতিক ও জঙ্গি সম্পৃক্ততার সাথে যুক্ত  রয়েছে।

## ক্রিয়াকলাপ

### জঙ্গিবাদ
সিরাজউদ্দিন হাক্কানি ১৪ জানুয়ারী ২০০৮ সালে কাবুলের সেরেনা হোটেলে হামলার পরিকল্পনার কথা স্বীকার করেন, যেখানে আমেরিকান নাগরিক থর ডেভিড হেসলা সহ ছয়জন নিহত হন।  হাক্কানি ২০০৮ সালের এপ্রিলে পরিকল্পিতভাবে হামিদ কারজাইকে হত্যার চেষ্টা করে।তিনি তার পরিকল্পনা, সাংগঠনিক কার্যকলাপ এবং নির্দেশনার কথা স্বীকার করেন   আমেরিকান জোট বাহিনী হাক্কানি বাহিনীকে ২০০৮ সালের ডিসেম্বরের শেষের দিকে কাবুলে একটি প্রাথমিক বিদ্যালয়ের কাছে  ব্যারাকে বোমা হামলা চালানোর জন্য অভিযুক্ত করে। যেখানে বেশ কয়েকজন স্কুলছাত্র, একজন আফগান সৈন্য এবং একজন আফগান রক্ষী নিহত হয়; তবে সেখানে কোনও জোট কর্মী ক্ষতিগ্রস্ত হয়নি। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (March 2020)">তথ্যসূত্র প্রয়োজন</span>]]* &#x5D;

২০০৮ সালের নভেম্বরে, *[[দ্য নিউ ইয়র্ক টাইমস|নিউ ইয়র্ক টাইমসের]]* প্রতিবেদক ডেভিড এস. রোহদেকে আফগানিস্তানে অপহরণ করা হয়। ধারণা করা হয় যে,সিরাজউদ্দিন হাক্কানির নেতৃত্বে এই অপহরণ সংগঠিত হয়।  তার অপহরণকারীরা কেবল মুক্তিপণ আদায়ের জন্য এই অপহরণ করে। সিরাজুদ্দিন হাক্কানি ছিলেন রোহদের পালানোর আগে তার শেষ অপহরণকারী। 

বেশ কয়েকটি প্রতিবেদনের রিপোর্ট অনুযায়ী বলা  হয়েছে যে, ২০১০ সালের ২ ফেব্রুয়ারি মার্কিন ড্রোন হামলায় হাক্কানিকে লক্ষ্যবস্তু করা হয়  কিন্তু হামলার নির্দিষ্ট সময় তিনি এলাকায় তিনি উপস্থিত ছিলেন না। 

২০১০ সালের মার্চ মাসে, হাক্কানিকে " তালেবানের কোয়েটা শুরা "-এর অন্যতম সদস্য ও নেতা হিসেবে নির্বাচিত করা হয়।  সিরাজুদ্দিন হাক্কানির সহকারি সাঙ্গিন জাদরানকে ৫ সেপ্টেম্বর ২০১৩ তারিখে মার্কিন ড্রোন হামলায় নিহত করা হয়। 

২০১১ সালের জুন মাসে, আফগানিস্তান সরকার কর্তৃক তালেবান নেতা জার আজমের মৃত্যুদণ্ড কার্যকর করা হলে হাক্কানি আজমের মৃত্যুর প্রতিশোধ নেওয়ার অঙ্গীকার করেন এবং প্রতিশ্রুতি অনুযায়ী  বিচারক এবং মামলার সাথে জড়িত আদালতকে লক্ষ্য করে হামলা অব্যাহত রাখে। উত্তর ওয়াজিরিস্তানের ১৭ বছর বয়সী তার পাকিস্তানি ছেলে আজম, ২০১১ সালের ফেব্রুয়ারিতে জালালাবাদে নিউ কাবুল ব্যাংকের বিরুদ্ধে  সন্ত্রাসী হামলায় অংশ নেয়, যার ফলে ৪০ জন নিহত হয়।  

২০১৫ সালের ২৯ জুলাই তারিখে ইসলামিক আমিরাত অফ আফগানিস্তানের নেতা আখতার মনসুরের নির্বাচনের পর হাক্কানিকে তার দ্বিতীয় উপ-নেতা নিযুক্ত করা হয়। এরপর, ২০১৬ সালের ২৫ মে  তারিখে মনসুরের অধীনে তালেবানের প্রথম উপ-নেতা হিবাতুল্লাহ আখুন্দজাদা যখন নেতৃত্ব গ্রহণ করেন, তখন   সিরাজউদ্দিন হাক্কানিকে দলের প্রথম উপ-নেতার পদে উন্নীত করা হয়।     

জালালউদ্দিন হাক্কানি দীর্ঘদিন অসুস্থ থাকার পর ২০১৮ সালে মারা যান । সিরাজউদ্দিন হাক্কানি পিতার স্থানে হাক্কানি নেটওয়ার্কের নেতা নির্বাচিত হন, যদিও জালালউদ্দিন  ২০০৮ সালের প্রথম দিকেই  কার্যত দলের নিয়ন্ত্রণ সিরাজউদ্দিন হাক্কানির কাছে হস্তান্তর করেছিলেন   

২০২০ সালের ৩১ মে  তারিখে, তালেবান বিশেষজ্ঞ ব্রিটিশ নাগরিক আন্তোনিও গুইস্তোজ্জি *ফরেন পলিসিকে* বলেন যে, সিরাজউদ্দিন হাক্কানি কোভিড-১৯- এ আক্রান্ত। যার ফলে তিনি দলের নেতৃত্ব প্রদানে অক্ষম এবং দলীয় কর্মকান্ডে থেকে অনুপস্থিত থাকেন। 

### ২০২১ সাল থেকে তালেবান সরকার
২০২১ সালের আগস্টে তালেবানরা যখন দেশটির নিয়ন্ত্রণ পুনরুদ্ধার করে, তখন ইসলামিক আমিরাতের নেতা আফগানিস্তানের  শাসক হয়ে ওঠেন, যাকে উপাধি আমির। শাসক হচ্ছে রাষ্ট্রপ্রধান, এবং উপ-নেতা দেশের দ্বিতীয়-সবচেয়ে-শক্তিশালী ব্যক্তি হিসেবে পরিচিত হয়ে ওঠেন।    ৭ সেপ্টেম্বর ইসলামিক আমিরাতের তত্ত্বাবধায়ক মন্ত্রিসভায়  সিরাজউদ্দিন হাক্কানিকে আফগানিস্তানের ভারপ্রাপ্ত স্বরাষ্ট্রমন্ত্রী নিযুক্ত করা হয়। 

২০২২ সালের মে মাসে কাবুলে ক্রিশ্চিয়ান আমানপুরের সাথে হাক্কানি  ক্যামেরার সামনে  প্রথমবারের মত তার সাক্ষাৎকার দেন। সাক্ষাৎকারের পর, আমানপুর তাকে আখুন্দজাদার "উত্তরাধিকারী" হিসেবে বর্ণনা করেন। কারণ তিনি উপ-নেতা এবং "বর্তমান সরকারের সবচেয়ে শক্তিশালী সদস্য এবং প্রকৃতপক্ষে তিনিই তালেবান আন্দোলনের সবচেয়ে শক্তিশালী সদস্য" ছিলেন। কারণ কান্দাহারে আখুন্দজাদা দল থেকে বিচ্ছিন্ন হয়ে পড়েন।  সাক্ষাৎকারে, হাক্কানি তালেবানদের দ্বারা নারীদের প্রতি আচরণ নিয়ে আন্তর্জাতিক সম্প্রদায়ের উদ্বেগ স্বীকার করেন এবং দাবি করেন যে, সাম্প্রতিক কঠোর ব্যবস্থা সত্ত্বেও, মেয়েদের জন্য মাধ্যমিক বিদ্যালয় হঠাৎ বন্ধ করে দেওয়া এবং জনসমক্ষে মহিলাদের পুরো শরীর ঢেকে রাখার জন্য  ডিক্রি জারি করা সত্ত্বেও, নারীদের অধিকারকে সম্মান করা হবে। তিনি দাবি করেন যে, পোশাক কোডের সমস্যা সমাধান হয়ে গেলে মেয়েদের স্কুল আবার চালু হবে । তিনি আরো বলেন যে, পর্দার নির্দেশ কেবল পরামর্শমূলক , যদিও এর বিপরীত অনেক প্রমাণ্য উদাহরণ রয়েছে। হাক্কানি আরও বলেন যে, তালেবান মার্কিন যুক্তরাষ্ট্র এবং আন্তর্জাতিক সম্প্রদায়ের সাথে সুসম্পর্ক চায় এবং মার্কিন যুক্তরাষ্ট্রকে আর শত্রু হিসেবে দেখতে চায় না।    

## মন্তব্য

## তথ্যসূত্র

## বাহ্যিক লিঙ্কগুলি

* 
* 

|-

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:দারুল উলুম হাক্কানিয়ার প্রাক্তন শিক্ষার্থী
বিষয়শ্রেণী:গেরিলা যুদ্ধ তৎপরতার তাত্ত্বিক
বিষয়শ্রেণী:পশতু ব্যক্তি
বিষয়শ্রেণী:হাক্কানী নেটওয়ার্ক
বিষয়শ্রেণী:পাকিস্তানে আফগান প্রবাসী
বিষয়শ্রেণী:আফগান সুন্নি মুসলিম
বিষয়শ্রেণী:আফগান ইসলামপন্থী
বিষয়শ্রেণী:জীবিত ব্যক্তি
বিষয়শ্রেণী:১৯৭৯-এ জন্ম